సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నేడు బ్యాంక్ ఉద్యోగుల సమ్మె.. ఆ బ్యాంక్ ఖాతాదారులకు మాత్రం నో ప్రాబ్లమ్ ..!
బ్యాంక్ కస్టమర్లకు అలర్ట్. బ్యాంక్ ఉద్యోగులు నేడు దేశవ్యాప్తంగా సమ్మె చేస్తున్నారు. ప్రభుత్వ రంగ బ్యాంకుల విలీనం ఇందుకు కారణం. దీంతో ఈ రోజు బ్యాంకింగ్ కార్యకలాపాలు స్తంభించిపోనున్నాయి.
Samayam Telugu | Updated:
Oct 22, 2019, 09:42AM IST
హైలైట్స్
బ్యాంక్ ఉద్యోగుల ఒక్క రోజు దేశవ్యాప్త సమ్మె
దీంతో స్తంభించిపోనున్న బ్యాంకింగ్ కార్యకలపాలు
ప్రభుత్వ రంగ బ్యాంకుల విలీనానికి వ్యతిరేకంగా సమ్మె
దీంతో బ్యాంక్ ఖాతాదారులపై ప్రతికూల ప్రభావం
బ్యాంక్ ఉద్యోగులు సమ్మెకు దిగారు. పది ప్రభుత్వ రంగ బ్యాంకులను కలిపి 4 బ్యాంకులుగా మార్చాలనే మోదీ ప్రభుత్వపు నిర్ణయానికి వ్యతిరేకంగా సమ్మె బాట పట్టినట్లు బ్యాంక్ యూనియన్లు పేర్కొన్నాయి. ఈ సమ్మెలో ఏకంగా 2 లక్షలకు పైగా బ్యాంక్ ఉద్యోగులు పాల్గొనవచ్చని బ్యాంకింగ్ నిపుణులు అంచనా వేస్తున్నారు.
విలీన ప్రక్రియ ప్రైవేటీకరణకు దారితీస్తుందనే విషయాన్ని తాము అర్థం చేసుకోగలమని, అందుకే కేంద్ర ఆర్థిక మంత్రి నిర్మలా సీతారామన్ నిర్ణయాన్ని వ్యతిరేకిస్తున్నామని బ్యాంక్ ఎంప్లాయీస్ ఫెడరేషన్ ఆఫ్ ఇండియా (బీఈఎఫ్‌ఐ) తెలిపింది. అందుకే నేడు (అక్టోబర్ 22) సమ్మెకు దిగామని పేర్కొంది. ఈ సమ్మెకు ఆల్ ఇండియా బ్యాంక్ ఎంప్లాయీస్ అసోసియేషన్ (ఏఐబీఈఏ) కూడా సమ్మెకు మద్దతు తెలిపింది.
Also Read: శుభవార్త.. రూ.1,950 పడిపోయిన బంగారం..!
బ్యాంకుల విలీనం వల్ల పెద్ద సంఖ్యలోనే బ్రాంచులు మూతపడతాయని, దీంతో స్టాఫ్ ఎక్కువగా ఉన్నట్లు కనిపిస్తుందని, అప్పుడు ఉద్యోగాల కోత ప్రారంభమౌతుందని బీఈఎఫ్ఐ తెలిపింది. మొండి బకాయిలను వసూలు చేయడం, డిఫాల్టర్లపై కఠిన చర్యలు తీసుకోవడం, కస్టమర్లపై చార్జీల బాదుడు తగ్గింపు వంటి పలు అంశాలను కూడా యూనియన్లు వాటి డిమాండ్లలో చేర్చాయి.
Also Read: ఆంధ్రా బ్యాంక్ ‘గోల్డ్’ స్కీమ్: బయటి కన్నా ఇక్కడ బంగారం ధర రూ.2,150 తక్కువ!
బ్యాంక్ స్ట్రైక్ వల్ల కార్యకలాపాలపై ప్రతికూల ప్రభావం పడొచ్చని బ్యాంక్ ఆఫ్ బరోడా మార్కెట్ రెగ్యులేటరీకి తెలియజేసింది. అయితే బ్యాంక్ కార్యకలాపాలు సజావుగా సాగేందుకు అవసరమైన చర్యలన్నీ తీసుకుంటామని పేర్కొంది. సమ్మెలో పాల్గొంటున్న యూనియన్లలో తమ సిబ్బంది తక్కువ మందే ఉన్నారని, దీంతో బ్యాంకింగ్ సేవలపై పెద్దగా ప్రభావం ఉండబోదని స్టేట్ బ్యాంక్ ఆఫ్ ఇండియా (ఎస్‌బీఐ) తెలిపింది.
Also Read: గుడ్ న్యూస్.. దిగొచ్చిన బంగారం ధర.. వెండి మాత్రం..
బ్యాంక్ ఉద్యోగుల దేశవ్యాప్త సమ్మె కారణంగా ఇరు తెలుగు రాష్ట్రాల్లోనూ బ్యాంకింగ్ కార్యకలాపాలపై ప్రతికూల ప్రభావం పడనుంది. కాగా కేంద్ర ప్రభుత్వం దేశీ బ్యాంకింగ్ వ్యవస్థను పటిష్టం చేసేందుకు ఆగస్ట్ నెలలో ప్రభుత్వ రంగ బ్యాంకుల మెగా విలీన ప్రక్రియను ప్రకటించింది. దీంతో దేశంలో ప్రభుత్వ బ్యాంకుల సంఖ్య 27 నుంచి 12కు దిగిరానుంది.